作者：刘克庄
词牌/韵律：转调二郎神・二郎神

paragraphs: 黄粱梦觉，忽跳出、北扉西省。
今似得何人，老僧退院，秀才下省。
罢草河西淮南诏，没一字、谘尚书省。
已交侣樵渔，免教人道，弥封官省。
多幸。
条冰解去，新衔全省。
笑杀太师光，赐灵寿杖，有诏扶他入省。
死谥醉侯，生封诗伯，此事不关朝省。
便茅屋、送老云边，也胜倚金华省。